Ռոզը, որ չէր հասկանում, թե ինչու են Թուրքիայում որոշ կանայք գլխաշոր կապում, ոմանք՝ ոչ, Ստամբուլում առաջին օրերին հուսալով այդ վիճակը բացատրող պատճառ կամ չափանիշ գտնել, բավական ժամանակ ծախսեց: Բայց շատ չանցած հասկացավ, որ ոչ միայն երկրի կամ քաղաքի տարածքով, այլև տեղական չափանիշներով անգամ ընդհանրություն անելն անհնար է: Անգամ նույն տան մեջ եղած առեղծվածը չկարողացավ բացահայտել: Ինչո՞ւ, օրինակ, ծեր Մեծ տատիկը գլխաշոր էր կրում, իսկ նրա հարսը՝ Գյուլսում տատիկը՝ ոչ, եթե դա կապված է սերնդափոխության հետ, ապա ինչու է մորաքույրներից միայն մեկը գլխաշոր կրում, մյուս երեք քույրերը՝ ոչ: